b'\n_START_ARTICLE_\nJavier Zanetti\n_START_SECTION_\nKarjera\n_START_PARAGRAPH_\nKarjer\xc4\x85 prad\xc4\x97jo nedideliame Buenos Airi\xc5\xb3 priemies\xc4\x8dio Remedios de Eskalados klube Club Atl\xc3\xa9tico Talleres de Remedios de Escalada kartu su broliu Sergio. Netrukus persik\xc4\x97l\xc4\x97 \xc4\xaf paj\xc4\x97gesn\xc4\xaf Banfield klub\xc4\x85. \xc4\x8cia netrukus i\xc5\xa1gars\xc4\x97jo savo \xc5\xbeaidimu. Nors \xc4\xaf J. Zanetti pretendavo Argentinos gigantai Boca Juniors ir River Plate, jis pasirinko legionieriaus karjer\xc4\x85 Italijos Internazionale. \xc5\xbdaid\xc4\x97jas greitai \xc4\xafsitvirtino pagrindin\xc4\x97je sud\xc4\x97tyje ir tapo vienu svarbiausi\xc5\xb3 klubo gyn\xc4\x97ju. 1995\xe2\x80\x931999\xc2\xa0m. buvo klubo kapitonu. Su komanda i\xc5\xa1kovojo daug titul\xc5\xb3. Javier Zanetti turi sutart\xc4\xaf su Internazionale iki 2010\xc2\xa0m. ir yra vienas i\xc5\xa1 ilgiausiai \xc5\xbeaid\xc5\xbeian\xc4\x8di\xc5\xb3 klubo \xc5\xbeaid\xc4\x97j\xc5\xb3._NEWLINE_\xc4\xae Argentinos rinktin\xc4\x99 J. Zanetti priimtas 1994\xc2\xa0m. Greitai tapo svarbiu komandos \xc5\xbeaid\xc4\x97ju, su ja dalyvavo pasaulio ir \xc5\xbeemyno \xc4\x8dempionatuose, buvo kapitonu. J. Zanetti su rinktine dalyvavo 1998\xc2\xa0m. ir 2002\xc2\xa0m. pasaulio \xc4\x8dempionatuose, 2005\xc2\xa0m. Konfederacij\xc5\xb3 taur\xc4\x97je, 1996\xc2\xa0m. vasaros olimpiadoje. Rinktin\xc4\x97s treneriu tapus Jos\xc3\xa9 Pekerman, Zanetti netik\xc4\x97tai buvo nebekvie\xc4\x8diamas dalyvauti 2006\xc2\xa0m. pasaulio \xc4\x8dempionate. \xc4\xae rinktin\xc4\x97s trenerius gr\xc4\xaf\xc5\xbeus Alfio Basile, Zanetti pakviestas dalyvauti 2007 m. Copa America \xc4\x8dempionate.'